**KATEDRA PEDAGOGIKY**

**Dražovská 4, 949 01 NITRA, +421 376408250**

[**http://www.kpg.pf.ukf.sk**](http://www.kpg.pf.ukf.sk/)

**POŽIADAVKY NA PRIJÍMACIE SKÚŠKY**

**Študijný program PREDŠKOLSKÁ A ELEMENTÁRNA PEDAGOGIKA**

**bakalárske štúdium (denné štúdium)**

**Obsah a forma prijímacej skúšky**

**Forma skúšky** – Ústny rozhovor sa uskutočňuje pred skúšobnou komisiou a je zameraný na zisťovanie všeobecného prehľadu uchádzača o dianí na Slovensku i vo svete a to v súčasnosti i v minulosti. Okrem toho je rozhovor zacielený na zisťovanie rečových dispozícií, úrovne komunikatívnych zručností, predchádzajúcich edukačných skúseností a motivácie uchádzača k zvolenému odboru štúdia.

**Obsah prijímacej skúšky** – Témy rozhovoru sú orientované na spoločenskú, kultúrnu, vzdelávaciu a politickú oblasť poznania uchádzača. Očakáva sa, že uchádzač má prehľad v pedagogických časopisoch vydávaných na Slovensku, súčasných problémoch výchovy, vzdelávania a školy a sleduje aktuálne kultúrne, spoločenské a politické dianie.

**Okruhy požadovaných vedomostí na prijímaciu skúšku:**

1. Človek a veda, vedy o človeku. Pedagogika, ako veda o výchove.
2. Interindividuálne rozdiely medzi ľuďmi. Osobnosť a činitele jej utvárania. Dedičnosť a prostredie. Vývinové špecifiká detí predškolského a mladšieho školského veku.
3. Socializácia človeka, sociálne skupiny anormy. Socializácia a výchova. Adaptácia dieťaťa na prostredie materskej školy.
4. Rodina, jej miesto a význam v spoločnosti. Rodičia a výchova. Aktuálne problémy rodiny na Slovensku.
5. Škola a jej význam v súčasnej spoločnosti (školský systém na Slovensku).
6. Organizácie a inštitúcie rozvíjajúce voľnočasové aktivity detí.
7. Aktuálne problémy výchovy detí a mládeže a ich riešenie.
8. Učiteľská profesia a požiadavky na jej výkon. Učiteľ očami žiaka a študenta.
9. Civilizácia, kultúra, normy a hodnoty. Ľudské práva a slobody. Detstvo a práva dieťaťa.
10. Významné medzníky a predstavitelia dejín slovenského národa. Vznik SR a Ústava SR.
11. Významné osobnosti kultúrneho a spoločenského života na Slovensku v tomto a v minulom storočí (vedci, umelci, športovci, a pod.). Najvýznamnejšie vedecké a kultúrne inštitúcie na Slovensku.
12. Etika a morálka. Globálne etické problémy súčasnosti.
13. Estetické vzťahy človeka k prostrediu. Človek a umenie.
14. Výchova a vzdelávanie detí predškolského a mladšieho školského veku.
15. Zoznam literárnych diel (resp. videných filmových alebo divadelných predstavení), ktoré uchádzač v posledných rokoch prečítal a ktoré na uchádzača najviac zapôsobili (max. 15).
16. Prehľad vo vydávaných pedagogických časopisoch.

**Spôsob vyhodnocovania prijímacej skúšky**

Uchádzač môže v prijímacom konaní získať za prijímaciu skúšku maximálne 50 bodov, z toho maximálne 30 bodov z okruhov požadovaných vedomostí a za všeobecný prehľad a maximálne 20 bodov za komunikačné zručnosti, kultivovanosť prejavu a pohotovosť reagovania v diskusii.

**Odporúčaná literatúra:**

BOCKOVÁ, A., ĎURIAKOVÁ, D., FEKETEOVÁ, K. 2013. *Občianska náuka -príprava na maturity a prijímacie skúšky na vysoké školy.* Bratislava: SPN.

BOJNÁK, Š. 2017. *Občianska náuka pre SŠ, 1. a 2. časť, zošit pre študenta*. Bratislava: Orbis Pictus Istropolitana.

CATLIKOVÁ, M. 2019. *Slovenský jazyk a literatúra (Pomôcka pre maturantov a uchádzačov o štúdium na vysokých školách).* Nitra : Enigma.

KICZKO, L. a kol. 2004. *Dejiny filozofie.* Bratislava : SPN.

KIKUŠOVÁ, S. - KOSTRUB, D. 2002. *Pedagogika pre 1. ročník stredných odborných škôl.* Bratislava : SPN.

KOL.AUTOROV. 2022. *Úspešná maturita-Občianska náuka*. Košice: Taktik.

KOŠČ, M. 2006. *Základy psychológie.* Bratislava : SPN.

KRASKOVÁ, A. - KRÁTKA, D. 2006. *Základy práva a ochrana spotrebiteľa.* Bratislava : SPN, 6. vydanie.

LANGMEIER, J., KREJČÍŘOVÁ, D. 2006. *Vývojová psychologie.* Praha : Grada.

MARTINSKÁ VAVROVÁ, A. 2021. *Maturita z občianskej náuky - príprava na prijímacie skúšky na vysokú školu*. Bratislava: Ikar.

LECHTA, V. 2012. *Základy inkluzivní pedagogiky (Dítě s postižením, narušením a ohrožením ve škole.* Praha : Portál.

MIEDZGOVÁ, J. 1994. *Základy etikety.* Bratislava : SPN.

MISTRÍK, E. 2006. *Základy estetiky a etikety.* Bratislava : SPN.

PREVENDÁROVÁ, J. - KUBÍČKOVÁ, G. 1996. *Základy rodinnej a sexuálnej výchovy.* Bratislava : SPN.

SOPÓCI, J. - BÚZIK, B. 2006. *Základy sociológie.* Bratislava : SPN.

ŠLOSÁR, R. a kol. 2006. *Základy ekonómie a ekonomiky.* Bratislava : SPN.

TÓTH, R. 2004. *Základy politológie.* Bratislava : SPN.

PEDAGOGICKÉ ČASOPISY.

Predbežné výsledky prijímacieho konania budú zverejňované prostredníctvom informačného systému UKF.